**PRIVREDNI POTENCIJAL OPŠTINE BAR**

Priroda Crne Gore, svojom složenošću, bogatstvom oblika, pojava i fenomena, atraktivnošću i očuvanošću, ima poseban naučni, kulturni, obrazovni rekreativni i turistički značaj i po tome čini rijetkost u Evropi i svijetu. Tu je na prvom mjestu Crnogorsko primorje. Preko 73 km pjeskovitih i šljunkovitih plaža, uz povoljnost da se i svih 316 km duge obale prilagodi potrebama savremenog turizma i najpogodnije valorizacje, pruža izuzetnu mogućnost za razvoj turizma i srodnih privrednih grana. Turističko-geografski se u primorju izdvajaju četiri cjeline: Boka kotorska, budvansko primorje, barsko primorje i ulcinjsko primorje.

Barsko primorje svojom razuđenošću, posebno znatnim priobalnim ravnicama i pjeskovitim plažama, pruža izvanredne mogućnosti za razvoj mnogih grana privrede, naročito turizma. Barskoj opštini pripada 115 km obale, od koje znatan dio čine divne pjeskovite plaže, kao što su: Čanj, Spič, Sozina, Sutomore, Crvena plaža, Žutokrilica, Gradska plaža, Veliki pijesak i Val maslina. Značajni spomenici, prije svega Stari Bar, uz moderne hotele i saobraćajnu povezanost, daje Baru veliku prednost za razvoj turizma.

**LUKA BAR**

Marta 1905. sa jahte ’’Rumija’’ u more postavljen kamen temeljac barske luke. Po završetku Drugog svjetskog rata počinje obnova Luke. Definitivnim određivanjem trase pruge od **Beograda do Bara 1950.godine** određen je i budući razvoj Bara i njegove luke. 15. aprila 1979.

zemljotres uništava veliki dio kapaciteta Luke, posebno onih izgrađenih na stari, klasičan način u prvoj fazi. Zbog potrebe širenja "Luke Bar", Pristan, odnosno, Novi Bar, potpuno je iseljen 1976. godine, a ubrzo i srušen. Mjesto gdje je nekada bio grad, sravnjeno je sa zemljom.



**BARSKA PLOVIDBAO BARSKOJ PLOVIDBI AD**

Kompanija je osnovana 20. oktobra 2000. godine i poslovala je pod nazivom AD „Putnički terminal“ Bar, koji je 2002. godine, odlukom Skupštine akcionara, promijenjen u Barska plovidba AD Bar.

Barska plovidba je od svog osnivanja do decembra 2016. godine svoju osnovnu djelatnost ostvarivala kroz prevoz putnika i vozila ferry brodovima „Sveti Stefan“ i „Sveti Stefan II“ na relacijama između Crne Gore i Italije.

**PRUGA BEOGRAD—BAR**

 Je međudržavna železnička linija izgrađena u vreme [SFR Jugoslavije](https://sr.wikipedia.org/wiki/%D0%A1%D0%BE%D1%86%D0%B8%D1%98%D0%B0%D0%BB%D0%B8%D1%81%D1%82%D0%B8%D1%87%D0%BA%D0%B0_%D0%A4%D0%B5%D0%B4%D0%B5%D1%80%D0%B0%D1%82%D0%B8%D0%B2%D0%BD%D0%B0_%D0%A0%D0%B5%D0%BF%D1%83%D0%B1%D0%BB%D0%B8%D0%BA%D0%B0_%D0%88%D1%83%D0%B3%D0%BE%D1%81%D0%BB%D0%B0%D0%B2%D0%B8%D1%98%D0%B0), dužine 476 km. Povezala je glavni grad države sa morskom lukom. Izgradnja pruge je trajala 25 godina, u periodu od [1951](https://sr.wikipedia.org/wiki/1951). do [1976](https://sr.wikipedia.org/wiki/1976). godine.

Privredni savet Vlade FNR Jugoslavije, [20. jula](https://sr.wikipedia.org/wiki/20._%D1%98%D1%83%D0%BB) [1951](https://sr.wikipedia.org/wiki/1951). godine, odobrio je sadašnji pravac pruge Beograd — Valjevo — Užice — Titograd (danas Podgorica) — Bar, pa su naredne godine, [1952](https://sr.wikipedia.org/wiki/1952)., počeli radovi na deonicama, Resnik — Valjevo i Titograd, a [1955](https://sr.wikipedia.org/wiki/1955). godine i na deonici Priboj — Prijepolje. Međutim, radovi na pruzi su veoma sporo odmicali sve do „Užičkog savetovanja“, [1965](https://sr.wikipedia.org/wiki/1965). godine, koje je donekle ublažilo trzavice o načinu finansiranja između republičkih rukovodstva. Zakon o izgradnji ove pruge u SFRJ je donet [1966](https://sr.wikipedia.org/wiki/1966). godine, ali je već [1971](https://sr.wikipedia.org/wiki/1971). zakon ukinut, a dalju izgradnju su preuzele odvojeno [SR Srbija](https://sr.wikipedia.org/wiki/%D0%A1%D0%BE%D1%86%D0%B8%D1%98%D0%B0%D0%BB%D0%B8%D1%81%D1%82%D0%B8%D1%87%D0%BA%D0%B0_%D0%A0%D0%B5%D0%BF%D1%83%D0%B1%D0%BB%D0%B8%D0%BA%D0%B0_%D0%A1%D1%80%D0%B1%D0%B8%D1%98%D0%B0) i [SR Crna Gora](https://sr.wikipedia.org/wiki/%D0%A1%D0%BE%D1%86%D0%B8%D1%98%D0%B0%D0%BB%D0%B8%D1%81%D1%82%D0%B8%D1%87%D0%BA%D0%B0_%D0%A0%D0%B5%D0%BF%D1%83%D0%B1%D0%BB%D0%B8%D0%BA%D0%B0_%D0%A6%D1%80%D0%BD%D0%B0_%D0%93%D0%BE%D1%80%D0%B0). Pruga je kompletirana [27. novembra](https://sr.wikipedia.org/wiki/27._%D0%BD%D0%BE%D0%B2%D0%B5%D0%BC%D0%B1%D0%B0%D1%80) [1975](https://sr.wikipedia.org/wiki/1975). godine spajanjem šina desetak kilometara južno od [Kolašina](https://sr.wikipedia.org/wiki/%D0%9A%D0%BE%D0%BB%D0%B0%D1%88%D0%B8%D0%BD). Pruga Beograd-Bar je bila najveći i najskuplji infrastrukturni projekat u vreme SFR Jugoslavije.Izgradnja pruge je koštala oko 449 miliona američkih dolara, od čega su više od dve trećine finansirale SR Srbija i SR Crna Gora, a jednu trećinu federacija.

**FABRIKA ,,PRIMORKA“**

**Fabrika za preradu voća i maslina Primorka u Baru**preradjivala je laneno sjeme za proizvodnju ulja, proizvodila je maslinovo ulje i voćne sokove – od limuna, višnje, pomorandže i divljeg nara. Poznati proizvodi Primorke bili su i ajvar i paradajz-pire.



**TURIZAM**

Začeci turizma na području barske opštine datiraju još iz XVIII vijeka, kada su čari sela Gorn-ja Brca i današnjeg Sutomora otkrile, ni manje ni više, nego mletačke kontese.

Blaga mediteranska klima, ljekovitost morske vode i pješčanih plaža, izuzetna arhitektonsko-ambijentalna cjelina ovog mjesta, palate urađene od kamena i ukrašene detaljima od kovanog gvožđa, nakon mondenskog svijeta sredinom 18. vijeka, pružile su odmor prvim organizovanim grupama turista 1890. godine iz sadašnje Česke i Slovačke.

Početkom 20. vijeka, tačnije 1909. godine izgrađen je prvi turistički objekat u Baru, hotel “Ma­rina”, koji je služio za potrebe italijanske mornarice. Ovaj hotel imao je 60-ak različitih prostorija i bio je u funkciji do 1947. godine.

Tridesetih godina izgrađeni su hoteli “Dekleva” i “Jugoslavija”. Dok je hotel “Jugoslavija” imao samo dvije sobe, hotel “Dekleva” je imao 20 soba sa pogledom na more, salu, restoran, veliku baštu i terasu. To je zapravo bio hotel – sanatorijum, čiji su gosti većinom bili iz Srbije.

Početkom 50-ih godina, smještajni kapaciteti bili su hotel “Rumija” (pređašnja “Dekleva”), hotel “Sozina” (nekadašnja škola), kao i nekoliko kampova u Sutomoru i Žukotrlici koji su naročito privlačili mlađu populaciju – ferijalce iz Srbije.

Izgradnjom pruge Bar – Titograd 1957. godine počinje razvoj vikend turizma, odnosno, gradnja vikend kuća. U tom periodu gradi se i prvi društveno-turistički objekat, odmaraliste Sindikata Crne Gore, na čijem mjestu je kasnije napravljen hotel “Juzno more”. U narednim decenijama, dolazi do ekspanzije broja hotela (“Agava” 1966, “13 jul” 1966, “Korali” 1969, “Nikšić” 1970, “Inex” 1971.).

Barska rivijera danas raspolaže sa oko 4.000 smještajnih jedinica u hotelima, oko 2.000 ležaja u turističkim naseljima, oko 1.000 ležaja u odmaralištima i preko 25000 ležaja u privatnom smještaju.



**PROIZVODNJA VINA U CRMNICI**
Crmnička kotlina je kolijevka crnogorskog vinogradarstva i vinarstva, i mjesto sa dugom tradicijom proizvodnje grožđa, vina i rakije, koji su imali presudan uticaj na život, navike i običaje crmničkog stanovništva.
Postoje dokazi da je u Crmnici pravljeno vino još u trećem vijeku prije nove ere, a zna se da je vinova loza "stigla" na jadransku obalu petsto godina prije nove ere. Decenijama unazad u ovom kraju barske opštine razvio se pozitivan takmičarski duh vinogradara za što kvalitetnijom proizvodnjom vina, obnovljeni su stari vinogradi, podignuti i izgrađeni novi podrumi... Crmnički vinogradari na svim takmičenjima u okruženju i Evropi osvajaju najveća priznanja za svoj najpoznatiji proizvod - vino "Vranac". Najpoznatiji proizvođači ovog vina iz Crmnice odavno su postali svojevrsni brend ovog kraja. Razvoju vinogradarstva i očuvanju autohtonih sorti vinove loze vranca na prostorima Crmnice uveliko su, međutim, doprinijeli i vinogradari sa skromnim brojem čokota vinove loze, koji proizvode vino i rakiju uglavnom za svoje potrebe, i u godinama dobrih berbi imaju za prodaju taman toliko da pokriju troškove proizvodnje.
Jedan od njih je i Đuro Marković iz Sotonića, nekadašnji predsjednik MZ Virpazar, dugogodišnji odbornik u barskom parlamentu, a sada predsjednik Udruženja saveza boraca Bara. Đuro je čitav svoj vijek proveo u službi afirmacije Virpazara i promociji povratka ljudi selu i čuvanju tradicije u proizvodnji čuvenog crmničkog vina. Đuro je od nedavno penzioner, i od jutra do mraka je sa svojom suprugom Milkom u vinogradu. Nastavljajući tradiciju proizvodnje grožđa i vina koju je naslijedio od svojih predaka, on proizvodi dovoljne količine kvalitetnog vina i rakije. Svoj vinograd u okolini kuće brižno čuva zbog izuzetnog kvaliteta koji daje.
- Trud, puno truda. I rad, rad, puno rada - tim riječima ukratko Marković opisuje sebe i svojih ruku djelo sređeni vinograd, dodajući da ne bi posebno izdvajao svoja vina.
- Imamo kvalitetnih crnih vina na našem području, s brojnim priznanjima. Tu nam malo ko može parirati - kaže on.
Prema njegovim riječima, kvalitet crmničkog vina je oduvijek bio dobar.



**PROIZVODNJA MASLINOVOG ULJA U BARSKOM KRAJU**

Centar za uzgoj maslina i proizvodnju maslinovog ulja je grad Bar sa regijom. Tamo se koristi maslina vrste **Barska žutica**. U Baru ima dosta privatnih proizvodjača koji rade ulja na tradicionalan način i imao sam nekoliko preporuka za tamošnje proizvodjače koji možda prave najbolje maslinovo ulje u Crnoj Gori.

### Vrste maslinovog ulja

Postoje 3 klase maslinovog ulja i jedna podklasa:

1. Maslinovo ulje od komine (podklasa ulja) – to je maslinovo ulje koje se dobija dodatnom preradom već iscedjenih maslina

2. Devičansko maslinovo (virgin) obično do 1,8% masnih kiselin

3. Ekstra devičansko maslinovo ulje do 0,54 % masnih kiselina

4. Ekstra ekstra devičansko maslinovo ulje do 0,2% masnih kiselina

Što niži procenat masnih kiselina daje vam bolji kvalitet ali to je samo jedan parametar koji se meri. Za prosečnog potrošača mnogo je bitnije organo leptičko svojstvo maslinovog ulja koje se takodje ocenjuje – ukus, miris, gorčina, gustina, boja, fluidnost, kiselost, slatkoća, itd.



**MILANA GARDAŠEVIĆ XI-2**